ვოლტერ უილიამ როუზ ბოლი

ვოლტერ უილიამ როუზ ბოლი (დ. 14 აგვისტო, 1850 — გ. 4 აპრილი, 1925) — ბრიტანელი მათემატიკოსი, იურისტი; მოღვაწეობდა ტრინიტის კოლეჯში (კემბრიჯი) 1878 წლიდან 1905 წლამდე. ვოლტერი ასევე იყო მოყვარული ილუზიონისტი; 1919 წელს დააფუძნა კემბრიჯის პენტაკლების კლუბი და გახდა ამავე კლუბის პრეზიდენტი; პენტაკლების გაერთიანება მსოფლიოში ერთ-ერთი უძველესი მაგიური საზოგადოებაა.

ცხოვრება და მოღვაწეობა
ვოლტერ უილიამ როუზ ბოლი დაიბადა 1850 წლის 14 აგვისტოს ჰემპსტედში, ლონდონში. ბოლი იყო ვოლტერ ფრედერიკ ბოლის ძე და მემკვიდრე, რომელიც ცხოვრობდა სამხრეთ ჰემპსტედში, ლონდონში, სენტ ჯონს პარკ ვილასის 3-ში. 

განათლება მიიღო უნივერსიტეტის სკოლაში, რომლის დასრულების შემდეგაც 1870 წელს ჩააბარა ტრინიტის კოლეჯში, კემბრიჯში, გახდა სტიპენდიანტი და სმიტის პრემიის (პრემია, რომელსაც კემბრიჯის უნივერსიტეტი ყოველწლიურად გადასცემდა საუკეთესო მათემატიკოსსა და საუკეთესო ფიზიკოსს) პირველი ლაურეატი და მიიღო ბაკალავრის ხარისხი 1874 წელს, როგორც მეორე ვრენგლერმა (სტატუსი კემბრიჯის უნივერსიტეტში, რაც მოიაზრებს პირველი კლასის ჯილდოების დიდი რაოდენობით ფლობას მათემატიკაში). ვოლტერი გახდა ტრინიტი კოლეჯის მმართველი 1875 წელს და დარჩა ამ თანამდებობაზე სიცოცხლის ბოლომდე.

ვოლტერ როუზ ბოლი გარდაიცვალა 1925 წლის 4 აპრილს ელმსაიდში, კემბრიჯში, და დაკრძალულია ამაღლების სამრევლოს სასაფლაოზე კემბრიჯში. See p. 658.

ვოლტერის ხსოვნა უკვდავყოფილია პატარა პავილიონის სახელწოდებაში ჯეზუს გრინზე, კემბრიჯში.

წიგნები
მათემატიკის შესწავლის ისტორია კემბრიჯში; კემბრიჯის უნივერსიტეტის გამომცემლობა, 1889 (ხელახლა გამოცემული გამომცემლობის მიერ, 2009, ISBN 978-1-108-00207-3)
მათემატიკის ისტორიის მოკლე მიმოხილვა პროექტ გუტენბერგზე (პირველი გამოცემა 1888 და შემდგომი გამოცემები). მეოთხე გამოცემის Dover-ის 1960 წლის ხელახალი გამოცემა: .
მათემატიკური გართობა და ესეები პროექტ გუტენბერგზე (პირველი გამოცემა 1892;  შემდგომი გამოცემები ჰ.ს.მ. კოქსეტერთან ერთად)
ტრინიტის კოლეჯის პირველი  სანაოსნო კლუბის ისტორია (1908)
კემბრიჯის ნაშრომები პროექტ გუტენბერგზე (პირველი გამოცემა 1918). Macmillan and Co., 1918:  .
სიმებიანი ფიგურები; კემბრიჯი, W. Heffer & Sons (პირველი გამოცემა 1920, მეორე გამოცემა 1921, მესამე გამოცემა 1929, ხელახლა დაბეჭდილი დამატებებით, როგორც გართობა სიმებიანი ფიგურებით Dover Publications-ის მიერ, 1971, ISBN 0-486-22809-6)

რესურსები ინტერნეტში






სქოლიო

კატეგორია:დაბადებული 14 აგვისტო
კატეგორია:დაბადებული 1850
კატეგორია:გარდაცვლილი 4 აპრილი
კატეგორია:გარდაცვლილი 1925
კატეგორია:ინგლისელი მათემატიკოსები
კატეგორია:იურისტები
კატეგორია:ილუზიონისტები